b'\n_START_ARTICLE_\nMetallica\n_START_SECTION_\nOsnivanje\n_START_PARAGRAPH_\nMetallicu su 1981. godine u Los Angelesu, Californiji osnovali biv\xc5\xa1i tenisa\xc4\x8d Lars Ulrich iz Gent\xc5\x91ftea, Danske, i gitarist i vokalist James Hetfield iz Downeya, Californije, koji su se sreli nakon \xc5\xa1to su nezavisno objavili oglase u Ameri\xc4\x8dkom \xc4\x8dasopisu "The Recycler". Bassist Ron McGovney tako\xc4\x91er iz Downeya, Californije, je bio uz njih originalni \xc4\x8dlan, dok je sastav koristio par prolaznih gitarista, kao Brada Parkera i Jeffa Warnera, tijekom sastavljanja \xc4\x8detvero\xc4\x8dlane postave. Naziv sastava je smi\xc5\xa1ljen kad je bubnjar Lars Ulrich pomagao prijatelju Ronu Quintani izabrati ime za svoj novi \xc4\x8dasopis sa svrhom promocije metala. Quintana je smislio naziv Metallica, ali je Lars brzo smislio novi i zadr\xc5\xbeao taj za sastav kojeg je nedavno zapo\xc4\x8deo s Jamesom Hetfieldom._NEWLINE_Po\xc4\x8detkom 1982. Metallica je snimila "Hit the Lights" za prvu kompilaciju  heavy metal sastava pod nazivom "Metal Massacre". Gitarist Lloyd Grant je doveden zbog soloa na pjesmi, ali nikad nije bio puni \xc4\x8dlan sastava. U potrazi za stalnim glavnim gitaristim, Ulrich je objavio oglas u lokalnim novinama. Dave Mustaine, iz Huntington Beacha, Californije, gitarist iz sastava Panic, se javio i pri dolasku zapo\xc4\x8deo testiranje. Ulrich i Hetfield su bili toliko zadivljeni njegovim instrumentima da su ga odmah pitali da u\xc4\x91e u sastav . Tijekom idu\xc4\x87ih mjeseci sastav je snimio demo No Life \'Til Leather, koji je ubrzo privukao pozornost diljem obli\xc5\xbenjih poklonika metala. Tada je ve\xc4\x87 u sastavu svirao basist Cliff Burton, iz Castro Valleya Californije, namamljen iz svog sastava Trauma, u zamjenu za preseljenje ostatka \xc4\x8dlanova sastava u San Francisco._NEWLINE_Nakon dolaska u El Cerrito, Grofovije Contra Costa, California (preko puta zalijeva od San Francisca), sastav je ubrzo stekao znatnu pratnju na Bay Area Thrash sceni, putem \xc5\xa1irenja vijesti te nastupa u\xc5\xbeivo. U 1983. Metallica je otputovala u New York na nagovor tamo\xc5\xa1njih promotera Jona i Marshe Zazule, a nakon prvih par nastupa sastav je potpisao ugovor sa Zazulinom novom diskografskom ku\xc4\x87om, Megaforce Records, koja je izdala njihova prva dva albuma. Ubrzo nakon dolaska u New York, Mustaine je otpu\xc5\xa1ten zbog sukoba s ostalim \xc4\x8dlanovima (nadmetanja s Jamesom na podru\xc4\x8dju popularnosti, fizi\xc4\x8dkih sukoba s ostalim \xc4\x8dlanovima i sl.) i te\xc5\xa1kog alkoholizma te drugih ovisnosti. Kirk Hammett je pozvan iz Exodusa da ga zamijeni. Mustaine je kasnije nastavio svoju karijeru osnovav\xc5\xa1i Thrash Metal sastav Megadeth._NEWLINE_Metallicin prvi album, Kill \'Em All, je postavio primjer koji su pratili tijekom 1980ih, predstavljaju\xc4\x87i Jamesov "heavy" glas te njegovu agresivnu ritam gitaru. Godinu dana kasnije, njihov sljede\xc4\x87i album, Ride the Lightning, pro\xc5\xa1irio je i usavr\xc5\xa1io njihov stil s du\xc5\xbeim pjesmama koje su predstavljale i instrumentalne i liri\xc4\x8dke kompozicije koje su se izdizale iznad mladena\xc4\x8dkijih pjesama na albumu Kill \'Em All. Mo\xc5\xbeda najzna\xc4\x8dajnija odrednica Ride the Lightning-a je bio dodatak pjesme "Fade to Black", sporije, unutarnje pjesme koja se bazirala na mislima \xc4\x8dovjeka koji pomi\xc5\xa1lja na samoubojstvo. "Fade to Black" je bila prva takva pjesma u slijedu koji \xc4\x87e kasnije sadr\xc5\xbeavati "Welcome Home (Sanitarium)" i "One". Dodatak ovih sporijih, introspektivnih pjesama je razlikovao Metallicu od drugih Thrash Metal sastava, od kojih su najzna\xc4\x8dajniji bili Anthrax, Slayer i Megadeth._NEWLINE_Neki su smatrali osnivanje Metallice direktnom reakcijom na dominantnu Rock\'n\'Roll glazbu ranih 1980ih. Inspirirani sastavima kao \xc5\xa1to su Motorhead, Diamond Head (Metallica je zapravo sebe i svoj stil uspore\xc4\x91ivala s kombinacijom legendarnosti Diamond Heada i stila Mot\xc3\xb6rheada, humoristi\xc4\x8dni tvrde\xc4\x87i da su dvije glave (head) bolje od jedne.) i Saxon, takozvanim Novim Valom Britanskog Heavy Metala kao i hardcore punk sastavima kao \xc5\xa1to su Misfits i Discharge, Metallica je te\xc5\xbeila razbijanju utjecaja Soft Metala na obo\xc5\xbeavatelje heavy metala.'